Jaume Olmos: «Les TIC no fan miracles, el que és realment difícil és innovar didàcticament»



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2014/04/1q/cicle-escola/&url=/com/noticies/2014/04/1q/cicle-escola/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2014/04/1q/cicle-escola/&url=/com/noticies/2014/04/1q/cicle-escola/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2014/04/1q/cicle-escola/&url=/com/noticies/2014/04/1q/cicle-escola/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2014/04/1q/cicle-escola/&url=/com/noticies/2014/04/1q/cicle-escola/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Jaume Olmos: «Les TIC no fan miracles, el que és realment difícil és innovar didàcticament»

04/04/2014 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Jaume Olmos, mestre al CEIP La Mediterrània d’Orpesa, va obrir el passat 31 de març el cicle de conferències a la Llotja del Cànem «Escola, literatura infantil i juvenil i educació creativa» afirmant que el canvi educatiu no depèn de les noves tecnologies. Segons Olmos, integrar les TIC a l’aula és fàcil, encara que té un cost econòmic, però «les TIC no fan miracles i no s'és millor mestre per emprar-les. El que és realment difícil és innovar didàcticament, i per a això no fan falta més diners, sinó actitud i professionalitat», va assenyalar.

Olmos va presentar en la seua conferència el projecte educatiu que duu a terme al CEIP La Mediterrània, en el qual tots els xiquets empren una tauleta digital en lloc de llibres de text. Segons va explicar, les noves tecnologies serveixen per a obrir l’escola i que tothom puga accedir als projectes que es fan a l’aula. Així mateix, fomenten la participació, eliminen barreres i potencien la cooperació entre l'alumnat i amb altres escoles. «És important plantejar-se per a què volem la tauleta digital. No la vull per a ensenyar com si fóra un llibre però en digital, sinó per a aprendre, tant els alumnes com els mestres», va assenyalar. En aquest sentit, va explicar que són els xiquets els que creen els materials, i sempre es genera un producte a partir d’allò que s'està aprenent que es pot consultar a Internet: blogs, programes de ràdio, vídeos, contes, etc.

D’altra banda, va plantejar algunes qüestions als assistents sobre què s’espera de l’alumnat i les famílies. Sobre aquest tema, va explicar que tots els alumnes són diferents i únics i per això no s’espera que tots arriben al mateix punt, sinó que l’objectiu és que se superen cada dia en funció del seu potencial. «És necessari respectar els seus ritmes i per això no demane a tots el mateix al mateix temps. El més important és valorar sempre el seu treball», va apuntar.

Així mateix, va destacar les grans virtuts que tenen els més menuts, que es van perdent al llarg dels cursos per la rigidesa del sistema educatiu, com ara la creativitat, la curiositat o la capacitat d’autonomia i emprenedoria. En aquest sentit, va instar a deixar-los manipular i experimentar per a aprendre, generar espais on puguen dialogar i expressar-se i fer-los partícips del procés d’aprenentatge respectant i escoltant les seues necessitats i inquietuds.

Pel que fa a les famílies, va destacar la necessitat que aquestes siguen participatives a l’escola i que donen sempre suport als xiquets i xiquetes dedicant-los temps i escoltant-los.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00